Surathai21/ocs-krisdika huggingface dataset:
พระราชบัญญัติงบประมาณ ประจำพุทธศักราช 2476 (ยกเลิก)
วันที่ประกาศ: 1933-04-12

content: พระราชบัญญัติ งบประมาณ ประจำ พุทธศักราช ๒๔๗๖ (ยกเลิก)
content: โปรดดูรายละเอียดของกฎหมายที่เว็บไซต์ราชกิจจานุเบกษา http://ratchakitcha.soc.go.th/
พระราชบัญญัติแก้ไขเพิ่มเติมประมวลกฎหมายแพ่งและพาณิชย์ พุทธศักราช 2476
วันที่ประกาศ: 1933-04-02

content: พระราชบัญญัติแก้ไขเพิ่มเติม ประมวลกฎหมายแพ่งและพาณิชย์ พุทธศักราช ๒๔๗๖
content: ประชาธิปก ป.ร. พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระบรมราชโองการดำรัสเหนือเกล้า ฯ ให้ประกาศว่า โดยที่เป็นการสมควรจะแก้ไขเพิ่มเติมบทบัญญัติในประมวลกฎหมายแพ่งและพาณิชย์ในเรื่องการตั้งและเลิกสมาคม จึงทรงพระกรุณาโปรดเกล้า ฯ
content: ให้ตราพระราชบัญญัติขึ้นไว้โดยคำแนะนำและยินยอมของคณะรัฐมนตรี ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติแก้ไขเพิ่มเติมประมวลกฎหมายแพ่งและพาณิชย์ พุทธศักราช ๒๔๗๖”
sectionNo: 2
content: มาตรา ๒ ให้ใช้พระราชบัญญัตินี้ ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้เพิ่มความต่อไปนี้เป็นอนุมาตรา ๗ ของมาตรา ๑๒๙๒ แห่งประมวลกฎหมายแพ่งและพาณิชย์ “(๗) โดยนายทะเบียนขีดชื่อออกจากทะเบียน”
sectionNo: 4
content: มาตรา ๔ ให้เพิ่มความต่อไปนี้ เป็นวรรคสอง ของมาตรา ๑๒๘๐ แห่งประมวลกฎหมายแพ่งและพาณิชย์ “แต่ถ้าปรากฏว่าวัตถุที่ประสงค์หรือกิจการของสมาคมใดน่าจะเป็นภัยอันตรายต่อสันติภาพของประชาชนก็ดี หรืออาจจะก่อให้เกิดความไม่สงบสุขในบ้านเมืองก็ดี นายทะเบียนอาจจะไม่รับจดทะเบียนสมาคมนั้นได้”
sectionNo: 5
content: มาตรา ๕ ให้ยกเลิกความข้อ ๔ ของมาตรา ๑๒๙๓ แห่งประมวลกฎหมายแพ่งและพาณิชย์เสีย
sectionNo: 6
content: มาตรา ๖ ให้เพิ่มความต่อไปนี้ในประมวลกฎหมายแพ่งและพาณิชย์เป็นมาตรา ๑๒๙๓ ทวิ “ถ้าปรากฏว่าวัตถุที่ประสงค์หรือกิจการของสมาคมใดกลายเป็นภัยอันตรายต่อสันติภาพของประชาชนก็ดี หรือน่าจะก่อให้เกิดความไม่สงบในบ้านเมืองก็ดี นายทะเบียนอาจสั่งให้ขีดชื่อสมาคมนั้นออกเสียจากทะเบียน”
sectionNo: 7
content: มาตรา ๗ ให้เพิ่มความต่อไปนี้ในประมวลกฎหมายแพ่งและพาณิชย์เป็นมาตรา ๑๒๙๓ ตรี “ในเมื่อนายทะเบียนปฏิเสธไม่รับจดทะเบียน หรือนายทะเบียนให้ขีดชื่อสมาคมใดออกจากทะเบียน ตามบทบัญญัติในมาตรา ๑๒๘๐ วรรคสอง และมาตรา ๑๒๙๓ ทวิ ให้นายทะเบียนมีหนังสือแจ้งไปให้ผู้ขอตั้งสมาคม หรือผู้จัดการสมาคมทราบแล้วแต่กรณี
sectionNo: 7
content: ถ้าผู้ขอตั้งสมาคม หรือผู้จัดการสมาคมไม่พอใจในคำวินิจฉัยของนายทะเบียน ให้อุทธรณ์คำสั่งนั้นไปยังรัฐมนตรีเจ้าหน้าที่ในการนี้ได้ภายใน ๑๕ วันจากวันที่ได้รับแจ้งความ คำวินิจฉัยของรัฐมนตรีให้นับว่าเป็นที่สุด”
content: ประกาศมา ณ วันที่ ๒ เมษายน พุทธศักราช ๒๔๗๖ เป็นปีที่ ๙ ในรัชกาลปัจจุบัน
content: ผู้รับสนองพระบรมราชโองการ พระยามโนปกรณนิติธาดา นายกรัฐมนตรี
พระราชบัญญัติจัดการกู้เงินภายในประเทศ พุทธศักราช 2476
วันที่ประกาศ: 1933-04-17

content: พระราชบัญญัติ จัดการกู้เงินภายในประเทศ พุทธศักราช ๒๔๗๖
content: ประชาธิปก ป.ร.
content: พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่เป็นการสมควรจัดการกู้เงินภายในประเทศ เพื่อใช้จ่ายในกิจการที่จ่ายลงทุนอันมีลักษณะเพิ่มพูนโภคทรัพย์ของประเทศให้ทวียิ่งขึ้น จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ด้วยคำแนะนำและยินยอมของคณะรัฐมนตรี โดยบทมาตราต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติจัดการกู้เงินภายในประเทศ พุทธศักราช ๒๔๗๖”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้รัฐบาลมีอำนาจจัดการกู้เงินในประเทศสยามรวมเป็นจำนวนสิบล้านบาท (๑๐,๐๐๐,๐๐๐ บาท) ให้ดอกเบี้ยเป็นอัตราร้อยละสี่ครึ่งต่อปี จ่ายครึ่งปีต่อครั้ง คือ ณ วันที่ ๑๕ กันยายน และวันที่ ๑๕ มีนาคม
sectionNo: 4
content: มาตรา ๔ ให้จัดการไถ่ถอนการกู้เงินรายนี้ ณ วันที่ ๑๕ กันยายน พุทธศักราช ๒๔๘๖ เป็นราคาเท่ากับต้นเงินที่กู้มานั้น
sectionNo: 5
content: มาตรา ๕ การจ่ายต้นเงินและดอกเบี้ยทั้งหลายให้จ่ายเป็นบาท ณ กรมพระคลังมหาสมบัติ กรุงเทพฯ หรือที่อื่นที่ใดแล้วแต่จะกำหนด
sectionNo: 6
content: มาตรา ๖ ในงบประมาณประจำปี พุทธศักราช ๒๔๗๘ และในปีต่อไปจะได้กำหนดตั้งเงินไว้เป็นรายปี เพื่อส่งใช้เงินกู้รายนี้
sectionNo: 7
content: มาตรา ๗ ให้รัฐมนตรีว่าการกระทรวงพระคลังมหาสมบัติมีหน้าที่รักษาการให้เป็นไปตามพระราชบัญญัตินี้ และให้มีอำนาจจัดการอย่างใด ๆ ที่จำเป็นในการกู้เงินรายนี้
sectionName: วันที่ประกาศ
content: ประกาศมา ณ วันที่ ๑๐ เมษายน พุทธศักราช ๒๔๗๖เป็นปีที่ ๙ ในรัชกาลปัจจุบัน
content: ผู้รับสนองพระบรมราชโองการ พระยามโนปกรณนิติธาดา นายกรัฐมนตรี